钦定古今图书集成/明伦汇编/氏族典/第189卷 > 萧华
## 钦定古今图书集成/明伦汇编/氏族典/第189卷 > 萧华

按《唐书萧瑀传》：“瑀从子钧，钧子瓘，瓘子嵩，嵩子华，谨
重方雅，有家法，嗣爵。天宝末，为兵部侍郎。禄山乱，陷
贼，逼守魏州。郭子仪攻安庆绪于相州，华间道奉表，
欲举魏以应，为贼所执。会崔光远得魏州，破械出之。
魏人德华庇免，争来诣光远乞留，有诏即授刺史。思
明反，子仪惧复失华，乃表崔光远代之，而召置军中。”
相州兵溃，华还朝，犹以污贼降试秘书少监，稍迁尚
书右丞，擢河中晋绛节度使。上元初，以中书侍郎同
中书门下平章事。李辅国用事，求宰相，华拒之，辅国
怨。会肃宗大渐，矫诏罢华为礼部尚书，引元载以代。
方代宗谅暗，载助辅国，贬华为峡州司马，卒。二子：恒、
悟。